钦定古今图书集成/明伦汇编/氏族典/第337卷 > 刘湜
## 钦定古今图书集成/明伦汇编/氏族典/第337卷 > 刘湜

按《宋史刘湜传》：“湜字子正，徐州彭城人。举进士，为澶
州观察推官，历开封府推官，三司盐铁判官，迁殿中
侍御史。诏诣渭州勘尹洙，洙坐废，还为尚书礼部员
外郎，除盐铁副使。议者谓湜探宰相意，深致洙罪，故
得优擢焉。明年，谪知沂州，又降知海州，起为河东转
运使，迁户部员外郎。江南饥，擢天章阁待制，知江宁”
府，除户部郎中、知广州，徙徐州。又知庆州，改密州，卒。